মানবাধিকার ও মত প্রকাশের স্বাধীনতা ইত্যাদি কারণে যুক্তরাষ্ট্র মিসরে সহায়তা বন্ধ করে দিয়েছিল। কিন্তু চলতি বছর জুনে মার্কিন প্রেসিডেন্ট ট্রাম্প ১৯৫ মিলিয়ন ডলার অবমুক্ত করেছেন সেই মিসরের সেনাবাহিনীর জন্য। ২০১৭ সালে যুক্তরাষ্ট্রের স্টেট ডিপার্টমেন্ট রিপোর্টে দেখা যায়, মিসরের অবস্থার আদৌ কোনো উন্নতি হয়নি। রিপোর্টে বলা হয়েছে- মানবাধিকার লঙ্ঘন, মতপ্রকাশে প্রতিবন্ধকতা, বেআইনি অন্তরীণ, বিচারবহির্ভূত হত্যা, খুন ও গুম, সংখ্যালঘুদের অধিকার হরণ- এগুলো জেনারেল সিসি সরকারের নিত্যসঙ্গী। তারপরও তাদের ট্রাম্প এই সহায়তা দিলেন এবং এ ক্ষেত্রে সাথে আছে সৌদি আরব ও আরব আমিরাত সরকার।